

**MUNICIPIUL TÂRGU-MUREŞ**

**ROMÂNIA – 540026 Târgu-Mureş, Piaţa Victoriei nr.3 D.A.S.C.P.C/Serviciul Activități Culturale, Sportive, Tineret și Locativ**

**Tel: 00-40-265268330 ♦ Fax: 00-40-265267772 ♦ www.tirgumures.ro**

Nr. \_\_\_\_\_\_ din \_\_\_\_\_\_\_\_\_\_2021

**ACORD DE COLABORARE**

**Cap. I. Părţile**

**Municipiul Târgu-Mureş,** cu sediul în Târgu-Mureş, Piaţa Victoriei nr.3, având cod fiscal: 4322823 şi cont nr. RO27TREZ24A6 7033 0591 100X, deschis la Trezoreria Târgu-Mureş, reprezentat prin primar SOÓS ZOLTÁN,

şi

**Asociaţia Pentru Progres Dezvoltare și Comerț Mercur** din Târgu Mureș, cu sediul în localitatea Târgu Mureș, str.Rozelor nr. 13 A, judeţul Mureș, codul fiscal nr.26872607 din 06.05.2010, având contul nr.RO20PIRB2800744197001000,deschis la First Bank, reprezentată de Munteanu Mircea Nicolae, cu funcţia de Preşedinte, Manoilă Cristina, având calitatea de Event Manager, în calitate de coorganizator

În baza Legii nr. 273/2006 privind finanțele publice locale, în temeiul prevederilor art.129 alin. (1), alin.(2) lit. ”d” , alin (7) lit. ”d”, din OUG nr. 57/2019 privind Codul administrative se încheie prezentul acord de colaborare.

**Cap. II. Obiectul și valoarea acordului de colaborare**

 **Art.1** . Obiectul prezentului acord îl constituie colaborarea în vederea organizării evenimentului de interes public local ,,Orășelul copiilor” la Târgu - Mureş în în perioada 3 – 24 decembrie 2021.

* 1. Acordul de colaborare are drept scop promovarea intereselor comune ale părţilor, cu ocazia desfăşurării evenimentului menţionat la art.1, asigurând promovarea eficientă şi de calitate, a oportunităţilor oferite de Municipiul Târgu Mureş.
	2. Valoarea acestui Acord este de 160.200 lei.

**Cap. III. Durata Acordului de colaborare**

**Art. 2**. Acordul de colaborare începe să producă efecte de la data semnării sale de către ambele părţi şi încetează la data îndeplinirii tuturor obligaţiilor asumate de către acestea.

 **2.1** Evenimentul se va desfășura în perioada 3 – 24 decembrie 2021.

**Cap. IV. Drepturile şi obligaţiile părţilor**

**Art.3**. **Municipiul Târgu - Mureş** are următoarele drepturi şi obligaţii:

1. să vireze suma de 160.200 lei, reprezentând o parte a cheltuielilor de organizare conform anexei, care face parte integrantă din prezentul Acord de colaborare, după cum urmează:
* suma de 48.000 lei avans – după semnarea acordului ;
* suma de 112.200 lei după terminarea activităților și decontarea tuturor cheltuielilor.
1. să supravegheze şi să controleze modul de utilizare a sumei repartizate;
2. să supravegheze respectarea programului care face obiectul prezentului acord;
3. Să pună la dispoziție Piațeta Cetății;
4. Să amplaseze în Piațeta Cetății 12 căsuțe;
5. Să amplaseze Căsuța Moșului în Piațeta Cetății;
6. Să permită închiderea circulației pe Bulevardul Cetății sensul de mers dintre str. Avram Iancu și str. Nicolae Iorga;
7. Să își dea acordul pentru circulația minitrenulețului copiilor în zona Piațetei Cetății
8. Să amplaseze figurine luminoase în Piațeta Cetății.

**Art.4**. Asociaţia Pentru Progres Dezvoltare și Comerț Mercur are următoarele drepturi şi obligaţii:

1. să asigure o contribuție proprie pentru implementarea programului conform anexei car face parte integrantă din prezentul Acord de colaborare ;
2. să utilizeze suma alocată exclusiv pentru efectuarea cheltuielilor aferente organizării activităţii în conformitate cu dispoziţiile legale în vigoare, pe baza bugetului prezentat – anexa - care face parte integrantă din prezentul Acord de colaborare;
3. să utilizeze fondurile în scopul acordat și să deruleze în mod direct activitățile care îi revin potrivit programului ce face obiectul prezentului acord;
4. să ia măsurile necesare pentru organizarea în bune condiţii a acţiunii;
5. să menţioneze Municipiul Târgu - Mureş ca şi partener principal pe toate materialele promoţionale ale evenimentului (clipuri video, afişe, flyere, etc.)
6. să realizeze activitățile de promovare prevăzute în program;
7. să nu denigreze numele și imaginea Municipiului Târgu Mureș
8. să iniţieze şi să obţină toate avizele şi autorizaţiile necesare desfăşurării în condiţii legale a evenimentului;
9. să permită persoanelor delegate de instituţia finanţatoare să efectueze controlul privind modul de utilizare a fondurilor prevăzute la cap IV art.3;
10. în caz de modificare a duratei/ modalităților sau a termenului de desfășurării a acțiunii preconizate ori a cheltuielilor aferente diferitor servicii conform bugetului estimat în anexă se impune diminuarea sumei acordate de către Municipiul Târgu Mureș în acest sens, pentru categoria de cheltuieli respective;
11. să asigure ordinea publică pe toată durata desfăşurării evenimentului în locaţiile aprobate, în baza unui contract încheiat cu o firmă specializată.
12. Să justifice cheltuirea sumei de 160.200 lei, alocată de către Municipiul Târgu Mureș, și a contribuției proprii (conform anexei ) pentru desfășurarea activităților ce îi revin potrivit programului, în termen de 30 zile lucrătoare de la încetarea acestuia, prezentând un raport narativ precum și un raport financiar detaliat însoțit de documente justificative, financiar – contabile conform legislației în vigoare (contracte, facturi, chitanțe,ordine de plată, extrase de cont, etc. după caz);

n.) să restituie, în situaţia nerespectării dispoziţiilor legale şi a prevederilor prezentului acord, în termen de 15 zile de la data comunicării somaţiei de plată din partea organului de control sau a instituţiei finanţatoare, sumele primite, precum şi penalităţile aferente acestora, de 0,5% pe lună, calculate potrivit dispoziţiilor legale în vigoare;

o.) la desfășurarea activităților aferente Programului să respecte normele de prevenire a răspândirii virusului SARS-COV-2 instituite de autoritățile competente, conform legislației în vigoare.

**Cap. V. Încetarea acordului de colaborare**

**Art.5**. Prezentul acord de colaborare poate înceta în următoarele situaţii :

1. prin ajungere la termen
2. prin neîndeplinirea obligaţiilor în interiorul termenului prezentului acord de colaborare
3. în cazul în care una dintre părți nu își execută una dintre obligațiile enumerate la Cap. IV
4. cu acordul părţilor.

**Cap. VI. Forţa majoră**

**Art.6**. Forţa majoră este constatată de o autoritate competentă.

**Art.7**. Forţa majoră exonerează părţile de îndeplinirea obligaţiilor asumate prin prezentul acord de colaborare , pe toată perioada în care acţionează aceasta.

**Art.8.** Îndeplinirea acordului de colaborare va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**Art.9**. Partea care invocă forţa majoră are obligaţia de a notifica celeilalte părţi, imediat si în mod complet, producerea acesteia şi de a lua orice măsuri care îi stau la dispoziţie, în vederea limitării consecinţelor.

**Cap. VII. Notificările între părți**

1. în accepțiunea părților, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut la partea introductivă a prezentului acord;
2. în cazul în care notificarea se face prin poștă, ea va fi transmisă, prin scrisoare recomandată, cu confirmare de primire și se consideră primită de destinatar la data menționată de oficiul postal primitor de această confirmare;
3. dacă confirmarea se trimite prin fax, se consideră primită în prima zi lucrătoare după ce a fost expediată;
4. notificările verbale nu se iau în considerare de nici una din părți, dacă nu sunt confirmate, prin intermediul uneia dinter modalitățile prevăzute de aliniatele precedente;

**VIII. Dispoziţii finale**

**Art. 10**. Părțile semnatare ale acestui acord se angajează să colaboreze în cele mai bune condiții și să lucreze împeună în vederea atingerii obiectivului prezentului acord.

**Art.11**. Modificarea clauzelor prezentului acord de colaborare se va face cu acordul ambelor părți, prin Act aditional, în condițiile legii.

**Art.12** Părțile îsi vor coordona acțiunile si alte manifestări publice legate de prezentul acord de colaborare si se vor consulta ori de câte ori urmează ca una dintre ele să transmită public informații legate de cele intreprinse în temeiul acestui protocol.

**Art.13** Drepturile si obligațiile celor două părți, detinute în temeiul prezentului acord de colaborare , nu pot fi cesionate către o altă persoană fizică sau juridică.

**Art.14.** Divergenţele care pot apărea între părţi pe parcursul derulării prezentului Acord de colaborare vor face obiectul unei concilieri pe cale amiabilă. În situaţia în care aceasta nu s-a realizat, partea nemulţumită se poate adresa instanţei de judecată competente, în condiţiile legii.

Prezentul protocol a fost încheiat în 2 (două) exemplare, câte unul pentru fiecare parte.

**Art.15** Anexa face parte integrantă din prezentul Acord de colaborare.

**Municipiul Târgu-Mureş** Asociaţia Pentru Progres Dezvoltare și Comerț Mercur

 Primar, Președinte

 SOÓS ZOLTÁN

 Direcţia Economică

 Director ex.

Director ex. adj.DASCP

Blaga Zătreanu Cosmin

Şef serviciu SACSTL

Marina Ciugudean

 Viză juridică

Costașuc Irma